Niylegalne szaty i strzewiki w Bytōmiu
Policyjōny z Bytōmia przejōnli bezma 800 sztuk tŏwarōw z podrobionymi znakami firmowymi znanych światowych marek. Podrōbki zabezpieczōno było w sklepie w cyntrum miasta, kludzōnym ôd 31-letnij bytōmianki. Posiedzicielce niyleganego tŏwaru może grozić terŏz do 5 lŏt heresztu.
Wachtyrze prawa z bytōmskigo wydziału przestympczości ekōnōmicznyj skōntrolowali sklep w cyntrum miasta ôd strōny handlu podrōbkami. W lokalu tym szandarzi znŏdli bezma 800 sztuk tŏwarōw z podrobiōnymi znakami firmowymi znanych światowych marek. Były to szaty, ôbucie, taśki babske, a nawet zygarki. Przedmioty te ôstały już sprawdzōne ôd przedstawicieli pokrziwdzōnych fyrmōw i potwiyrdzōno było jejich niylegalne pochodzynie. Społym cołkŏ suma strat producyntōw je w czasie rachowaniŏ i wyniyść może nawet sto tysiyncy złotych. 31-letniŏ bytōmianka, co je posiedzicielkōm sklepu, ôdpowiy terŏz za wkludzynie na rynek tŏwarōw z podrobiōnymi znakami firmowymi, za co grozi jij kŏra do 5 lŏt heresztu.
szl_Latn szl_Latn szl_Latn